Μανώλης Χουρδάκης

Ο Μανώλης Χουρδάκης του Δράκου (1939) είναι αντιστράτηγος εν αποστρατεία της Ελληνικής Αστυνομίας, της οποίας διετέλεσε αρχηγός από το 1993 μέχρι το 1996.

Βιογραφικό
Γεννήθηκε το 1939 στην Αγία Παρασκευή Ηρακλείου Κρήτης και το 1958 κατατάχθηκε στο Σώμα της τότε Ελληνικής Βασιλικής Χωροφυλακής.Αστυνομική Επιθεώρηση, Τεύχος Οκτωβρίου 1993Aυριανή, 2 Οκτωβρίου 1989 Αποφοίτησε από τη Σχολή Αξιωματικών Χωροφυλακής αλλά και από την Νομική Σχολή του Πανεπιστημίου Αθηνών. Μετεκπαιδεύτηκε επανειλημμένα στο εξωτερικό σε υπηρεσιακά θέματα.Αστυνομική Επιθεώρηση, Τεύχος Οκτωβρίου 1993 Επί χούντας (1967—74) απολύθηκε από την Χωροφυλακή λόγω των δημοκρατικών του φρονημάτων.Αστυνομική Επιθεώρηση, Τεύχος Οκτωβρίου 1993Aυριανή, 18 Δεκεμβρίου 1993

Υπηρέτησε σε κρίσιμες θέσεις. Από τον Οκτώβριο του 1981 μέχρι τον Αύγουστο του 1984, ως αντισυνταγματάρχης και συνταγματάρχης της Χωροφυλακής, διατέλεσε διευθυντής της υπηρεσίας ασφάλειας του πρωθυπουργού Ανδρέα Παπανδρέου.Αστυνομική Επιθεώρηση, Τεύχος Οκτωβρίου 1993 Στις κρίσεις του Μαρτίου του 1989 τοποθετήθηκε διευθυντής της Ασφάλειας Αττικής, αλλά έξι μήνες αργότερα, το Σεπτέμβριο της ίδιας χρονιάς, και αφού εν τω μεταξύ είχε αλλάξει η κυβέρνηση, αποστρατεύθηκε μαζί με αρκετούς άλλους αξιωματικούς μετά τη δολοφονία του Παύλου Μπακογιάννη από τη 17 Νοέμβρη, κάτι που προκάλεσε την έντονη αντίδραση του ΠΑΣΟΚ που κατήγγειλε ότι οι μαζικές αποστρατείες αξιωματικών γίνονταν με πολιτικές σκοπιμότητες.Aυριανή, 2 Οκτωβρίου 1989

Τον Οκτώβριο του 1993, με την επάνοδο του ΠΑΣΟΚ στην εξουσία και του Ανδρέα Παπανδρέου στην πρωθυπουργία, ο Μανώλης Χουρδάκης επανήλθε στην υπηρεσία του ως μηδέποτε απομακρυνθείς και διετέλεσε αρχηγός της Ελληνικής Αστυνομίας από τις 3 Νοεμβρίου 1993 μέχρι τις 6 Μαρτίου 1996.http://www.astynomia.gr/index.php?option=ozo_content&perform=view&id=30&Itemid=30&lang=

Τον Νοέμβριο του 1995, σχεδίασε την επιχείρηση εφόδου και κατάληψης του Εθνικού Μετσοβίου Πολυτεχνείου η οποία κατέληξε σε συλλήψεις 394 αντιεξουσιαστών, μεταξύ των οποίων και οι μετέπειτα ηγέτες ενόπλων τρομοκρατικών οργανώσεων Νίκος Μαζιώτης και Λάμπρος Φούντας.Η «τάξη του ΄95» γέννησε… αντάρτες Το Βήμα, 18 Απριλίου 2010

Αποστρατεύθηκε το 1996 μετά από αστυνομική επιχείρηση στον καταυλισμό Τσιγγάνων του Ασπροπύργου. Τον διαδέχθηκε ο Αθανάσιος Βασιλόπουλος.

Παραπομπές

Κατηγορία:Έλληνες αξιωματικοί της χωροφυλακής
Κατηγορία:Αρχηγοί ελληνικής αστυνομίας